O‘zbekistonda koronavirusga qarshi vaksina olishi ko‘zda tutilgan aholining 93 foizi emlanib bo‘ldi

O‘zbekistonda 2021-yilning 1-aprelidan koronavirus infeksiyasiga qarshi aholini ommaviy emlash ishlari boshlangandi. Bu haqda Telegram’dagi “Vaksinauzb” kanali xabar qildi.
Qayd etilishicha, barcha hududlardagi vaksinatsiya punktlarida aholini emlash ishlari bosqichma-bosqich amalga oshirilgan. Rejadagi 21 million aholidan 19 milliondan ortig‘i (92,6 foiz) COVID-19 ga qarshi emlangan. Bugungi kunda mamlakatda 7 turdagi vaksina bilan aholini emlash ishlari davom etmoqda.
Sog‘liqni saqlash vazirligi ma’lumotiga ko‘ra, 31 mart-holatiga bo‘yicha O‘zbekistonda koronavirus infeksiyasi qayd etilganlar soni 2 million 377 ming 87 (+38) nafarni tashkil etmoqda. Kasallikdan sog‘ayganlar jami 2 million 356 ming 18 (+25) nafarga yetdi va sog‘ayish ko‘rsatkichi 99 foizni tashkil etmoqda.